কিন্ত্ত তাতেও পরোয়া এই অনন্যদের৷ প্রধান শিক্ষক সুকুমারবাবুর কথায়, ‘টাকা রোজগারের জন্য এই কাজে উদ্যোগী হইনি৷ মাছ-মাংস হয়তো দিতে পারি না সব সময়, কিন্ত্ত দিদিভাই দু’বেলা দু’মুঠো ডাল-ভাতের সংস্থান করে দিচ্ছেন৷ এতেই আমরা সকলে মিলে হইহই করে বেঁচে আছি৷’ আশ্রমের উঠোনে খেলে বেড়ানো বাচ্চাদের দেখিয়ে সুকুমারবাবু বললেন, ‘এদের দেখে কেউ বলবে যে ওরা কেউ অন্ধ, কেউ বা মূক-বধির? এতটা ভাল হয়তো বাড়িতেও আমরা ছিলাম না৷ সব সময়ই মনে হত আমরা বোঝা৷ মনে হত এর চাইতে মরে গেলেই ভালো হত৷ দিদিভাইয়ের সঙ্গে দেখা হওয়ার পর থেকেই বেঁচে থাকার মানেটা বুঝতে পেরেছি৷’